b'\n_START_ARTICLE_\nUnibersidad ng Canterbury\n_START_PARAGRAPH_\nAng Unibersidad ng Cantebury (Ingles:\xc2\xa0University of Canterbury, Maori: Te Whare W\xc4\x81nanga o Waitaha) ay ang ikalawang pinakamatandang unibersidad ng New Zealand. Ito ay matatagpuan sa lungsod ng Christchurch sa rehiyon ng Canterbury._NEWLINE_Ito ay itinatag noong 1873 bilang ang Canterbury College, ang unang bahaging kolehiyo ng Unibersidad ng New Zealand. Ang orihinal na kampus nito ay matatagpuan sa sentro ng lungsod ng Christchurch, ngunit noong 1961 nang ito ay maging isang malayang unibersidad nagsimula ang paglipat nito mula orihinal na neo-gothic na gusali, na sa kalaunan ay naging ang\xc2\xa0Christchurch Arts Centre. Ang paglipat ay nakumpleto noong 1 Mayo 1975 at ang unibersidad ngayon ay nagpapatakbo ng pangunahing kampus nito sa Christchurch suburb ng Ilam at nag-aalok ng mga digri sa Arte, Komersyo, Edukasyon (edukasyong pangkatawan), Inhinyeriya, Pinong Sining, Panggugubat, Agham pangkalusugan, Batas, Musika, Gawaing panlipunan,\xc2\xa0Pagtuturo, atbp.'